Trend toon opwaartse neiging
Sondag 06 Augustus 2017	Geplaas deur Jana Luther
Lees 1721 tye
In die nuwe Afrikaanse woordelys en spelreëls is heelparty leenwoorde uit Engels opgeneem, maar nie sommer voor die voet, ligtelik of lukraak nie, nee. Woorde soos venue en smoothie het in #AWS2017, en ook in die Handwoordeboek van die Afrikaanse Taal, hulle plek ingeneem nadat hulle lank op die Taalkommissie, én op die woordeboekmakers, se dophoulyste was.
Saterdag 05 Augustus 2017	Geplaas deur Gerhard van Huyssteen
Lees 1023 tye
As jy teen dié tyd nog nie gehoor het van die gloednuwe Afrikaanse woordelys en spel­reëls (AWS) nie, was jy waarskynlik met vakansie in die boendoe.
Donderdagaand 3 Augustus 2017 is dié eeufeesuitgawe by ’n luisterryke geleentheid op die dak van die Media24-gebou in Kaapstad bekend gestel. RSG het die bekendstelling regstreeks uitgesaai, Coenie de Villiers het ’n opreggeteelde hond uit ’n bos uit gesing, die kameras het gerol en geflits, daar is feestelik gefuif en gebras. Die uitgewer, Pharos Woordeboeke, het geen geld en moeite ontsien nie om dié Afrikaanse prestasie met luide geskal te vier.
Saterdag 29 Julie 2017	Geplaas deur Gerhard van Huyssteen
Lees 3341 tye
“Karlien se twiete maak Derick lam” (Rapport, 13 Desember 2015)
As daar ŉ Madame Tussauds vir koerantkoppe was, was hierdie ene definitief daar verewig.
Waldimar Pelser (redakteur) en Andries Gouws (uitlegsubredakteur) moet die erkenning kry vir dié kreatiewe uitdinksel. Wat dit nóg snaakser maak, is dat “twiete” volgens die Afrikaanse woordelys en spelreëls eintlik verkeerd is; dit moet na regte “twiets” wees.
Oos, Wes, Bluff Bes
Vrydag 28 Julie 2017	Geplaas deur Sophia Kapp
Lees 1281 tye
So 'n rukkie gelede gewaar ek op 'n taalforum 'n vieserige vraag: Hoekom is dit alewig vir Afrikaanse taalvoorskrywers nodig om die name van stede of geboue in die buiteland te vertaal? Dis so 'n simpel ding om te doen, kla die klaer – almal weet mos waar London is; die enigste mense wat omgee dat dit eintlik “Londen” in Afrikaans is, is eksaminatore wat jou met slap rieme wil vang of subredakteurs wat wil lyk asof hulle hulle salarisse verdien.
Nie alles wat rooi is, is ’n posbus nie
Sondag 23 Julie 2017	Geplaas deur Jana Luther
Lees 2484 tye
Rapport se gebruik van dié woord in die kop van ’n berig oor die Leeus se Superrugby-sege voorverlede Saterdag in Durban het verlede week ’n hele paar lesers op hulle agterpote gehad.